14. ΒΑΣΙΛΙΚΟΝ ΔΙΑΤΑΓΜΑ της 27 Μαΐου /19 Ιουν. 1953 (ΦΕΚ Α΄  161) Περί εξαιρέσεως εκ των διατάξεων του άρθρ. 23 του Νόμου υπ’ αριθ. 1811/1951 «περί Κώδικος Καταστάσεως των Δημοσίων Διοικητικών υπαλλήλων» των Μουσικών της Κρατικής Ορχήστρας Αθηνών. Έχοντες υπ’ όψει τας διατάξεις του άρθρ. 23 του Νόμου υπ’ αριθ. 1811/1951 «περί Κώδικος καταστάσεως των δημοσίων Διοικητικών υπαλλήλων», 2)Την υπ’ αριθ. 1147/1952 σύμφωνον γνώμην του Α.Σ.Δ.Υ. και 3)την υπ’ αριθ. 50/1953 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Αι περί γραπτών εξετάσεων διατάξεις του άρθρ. 22 του Νόμου υπ’ αριθ. 1811/1951 «περί Κώδικος καταστάσεως των δημοσίων Διοικητικών υπαλλήλων» δεν εφαρμόζονται δια την πρόσληψιν μουσικών εις την Κρατικήν Ορχήστραν Αθηνών, ενεργουμένης ως προς τούτους προφορικής εξετάσεως δημοσία. 